CELEX: 31986R3020
Language: el
Date: 1986-09-30 00:00:00
Title: Κανονισμός (ΕΟΚ) αριθ. 3020/86 του Συμβουλίου της 30ής Σεπτεμβρίου 1986 για την παράταση του κανονισμού (ΕΟΚ) αριθ. 1707/86 σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ

Avis juridique important

|

31986R3020

Κανονισμός (ΕΟΚ) αριθ. 3020/86 του Συμβουλίου της 30ής Σεπτεμβρίου 1986 για την παράταση του κανονισμού (ΕΟΚ) αριθ. 1707/86 σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ  

Επίσημη Εφημερίδα αριθ. L 280 της 01/10/1986 σ. 0079

***** ΚΑΝΟΝΙΣΜΟΣ (ΕΟΚ) αριθ. 3020/86 ΤΟΥ ΣΥΜΒΟΥΛΙΟΥ  της 30ής Σεπτεμβρίου 1986  για την παράταση του κανονισμού (ΕΟΚ) αριθ. 1707/86 σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1707/86 (1) καθόρισε, για το σύνολο των γεωργικών προϊόντων καταγωγής τρίτων χωρών που προορίζονται για την ανθρώπινη διατροφή, τα προσωρινά ανώτατα επιτρεπόμενα όρια ραδιενέργειας, από την τήρηση των οποίων εξαρτάται η εισαγωγή των προϊόντων αυτών και η οποία τήρηση ελέγχεται από τα κράτη μέλη· ότι ο κανονισμός αυτός εφαρμόζεται μόνο μέχρι τις 30 Σεπτεμβρίου 1986·  ότι η διαδικασία για τον καθορισμό των επιπέδων αναφοράς ραδιενέργειας των προϊόντων που προορίζονται για τη διατροφή, τα οποία έχουν επιστημονική βάση, τηρούν τις αρχές των διεθνών συστάσεων για την προστασία από την ραδιενέργεια και είναι συνεπής προς τους βασικούς κανόνες της Κοινότητας, έχει αρχίσει από την Επιτροπή και πρέπει, λαμβάνοντας υπόψη το ρυθμό προόδου της, να ολοκληρωθεί σύντομα·  ότι είναι χρήσιμο, εν τω μεταξύ, να παραταθεί για περιορισμένο διάστημα το προσωρινό καθεστώς που ισχύει σήμερα προκειμένου να αποφευχθούν διαταραχές των συναλλαγών που ενδέχεται ακόμα να προκύψουν από την απουσία κοινών διατάξεων· ότι, προς τούτο, είναι σκόπιμο να παραταθεί η ισχύς του κανονισμού (ΕΟΚ) αριθ. 1707/86 μέχρι τις 28 Φεβρουαρίου 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7 του κανονισμού (ΕΟΚ) αριθ. 1707/86 η ημερομηνία « 30 Σεπτεμβρίου 1986» αντικαθίσταται από την ημερομηνία «28 Φεβρουαρίου 1987».  Άρθρο 2  Ο παρών κανονισμός αρχίζει να ισχύει την 1η Οκτωβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Σεπτεμβρίου 1986.  Για το Συμβούλιο  Ο Πρόεδρος  A. CLARK  (1) ΕΕ αριθ. L 146 της 31. 5. 1986, σ. 88.